نوبل فیزیک جایزه

نوبلِ فیزیکِ جایزه (سوئدی جه: Nobelpriset i fysik) اتا جایزه هسته که هر ساله سوئد سلطنتی آکادمی بتترین فیزیک ِدانشمندون ره دِنه. این جایزه اتا از پنج‌تا نوبل جوایز هسته که آلفرد نوبل وصیت وسّه، هر سال روز ۱۰ دسامبر که نوبلِ بمردی‌روز هسته، هدا وونه.

فیزیکِ علم وسّه نوبل گت‌ترین و معروف‌ترین جایزه هسته. بعضی سال وونه که دِ یا سه نفر هم تونّه جایزه ره هم‌باز بوون. البته شیش دفعه هم بیّه که هچکی اون سال جایزه نیته.  آمریکا (۸۶)، آلمان (۲۳) و بریتانیا (۲۲) ویشترین جوایز ره فیزیک وسّه گیرنه و باقیِ کشورونِ آمار با فاصله کمته هسته. اولین کَش سال ۱۹۰۱ ویلهلم رونتگن که ایکس-ری ره بساته جایزه بیته. جوون‌ترین کسی که برنده بیّه هم لورنس براگ بی‌یه که ۲۵ سالگی، شه پییر همراه، جایزه بیته.  ریموند دیویس هم ۸۸ سالگی پیرترین آدمی بیّه که جایزه بیته. جان باردین تنها فیزیکدانی هسته که دِ کَش (سال‌های ۱۹۵۶ و ۱۹۷۲) نوبل ِفیزیکِ جایزه ره بیته.

 منابع 

 فارسی ویکی‌پدیا

رج:نوبل
رج:فیزیک